section_heading: Stvaranje policije
paragraph_text: U tom je trenutku Reinhard Heydrich bio šef SiPo-a, Gestapa, KRIP-a i SD-a, dok je Heinrich Müller bio šef operacija Gestapa. Heydrichov prvi zadatak bilo je sprečavanje bilo kakvih izgreda prije i tijekom Olimpijskih igara u Berlinu 1936. godine, zadatak koji je obavio hladno, sistematično i nemilosrdno, što mu je i donijelo Deutsches Olympiaehrenzeichen prve klase. left|300px|thumb|Heydrich je bio zadužen i za osiguranje njemačkog prvenstva u [[alpsko skijanje|alpskom skijanju, održanog 1939. u Kitzbühelu.]] Tijekom rujna 1939., SD i SiPo su ujedinjeni u jednu organizaciju, Reichssicherheitshauptamt (RSHA), čiji je šef postao Heydrich. U to je vrijeme, titula Chef der Sicherheitspolizei und des SD (Šef SiPo-a i SD-a) konferirana upravo Heydrichu.<ref>Lumsden, Robin. A Collector's Guide To: The Allgemeine - SS, str. 83 Dana 24. kolovoza 1940., Heydrich je postao i predsjednik Interpola, nakon čega je središte te organizacije prebačeno u Berlin, dok je 24. rujna 1941. postao SS-Obergruppenführer und General der Polizei (SS-Obergruppenführer i general policije). Heydrich je tako u samo dvije godine uspio postati jedna od najmoćnijih osoba u zemlji i osoba koja je sve sigurnosne snage Reicha držala pod svojom kontrolom (izuzev SS-a kojim je upravljao Himmler).